06/08/2012 | Administración LocalMunicipal
Ames
Aprobación definitiva do Regulamento das axudas para o transporte metropolitano social do concello de Ames

En sesión plenaria celebrada o 31 de maio de 2012 prestouse aprobación inicial ao Regulamento das axudas para o transporte metropolitano social do Concello de Ames. Sometida a exposición pública (Boletín Oficial da Provincia nº 113, de 15 de xuño de 2012), non se presentou ningunha alegación, polo que en cumprimento do acordo plenario de 31 de maio de 2012 a aprobación inicial do Regulamento das axudas para o transporte metropolitano social do Concello de Ames, queda elevada a definitiva de forma automática. O que se fai público en cumprimento do previsto na normativa aplicable sobre a materia.1. As axudas ao transporte público rexeranse polos preceptos básicos establecidos na Lei 7/1985, de 2 de abril, reguladora das bases de réxime local; Lei 38/2003, de 17 de novembro, xeral de subvencións e polo seu regulamento de desenvolvemento aprobado por Real decreto 887/2006, de 21 de xullo; así como polo establecido na Lei 9/2007, de 13 de xuño, de subvencións de Galicia e Decreto 11/2009, de 8 de xaneiro, que desenvolve a Lei de subvencións de Galicia; e terán en conta o establecido no II Convenio de Colaboración para o Desenvolvemento do Conxunto do Transporte Metropolitano de Galicia na Área de Transporte Metropolitano de Santiago que o Concello de Ames ten asinado coa Consellería de Medio Ambiente, Territorio e Infraestruturas da Xunta de Galicia.2. Para a concesión das axudas para o transporte público estarase ao disposto na presente base reguladora e as disposicións que se adopten na súa aplicación e desenvolvemento. A presente base reguladora ten por obxecto establecer as condicións que rexerán as axudas ao transporte colectivo do Concello de Ames, destinadas a promover e facilitar a mobilidade e o desprazamento e a intercomunicación a través dos medios de transporte públicos daqueles colectivos especificados no artigo 3 da presente normativa, tendo validez en todos os medios de transporte público incluídos no Anexo Técnico do II Convenio de Colaboración para o Desenvolvemento Conxunto do Transporte Metropolitano de Galicia na Área de Transporte Metropolitano de Santiago, que o Concello de Ames ten asinado coa Consellería de Medio Ambiente, Territorio e Infraestruturas da Xunta de Galicia. A Área Metropolitana de Santiago engloba os Concellos de Santiago de Compostela, Teo, Brión, O Pino, Boqueixón, Val do Dubra, Touro, Trazo, Oroso e Vedra. Poderán ser beneficiarias desta axuda as persoas maiores de 65 anos, persoas en situación de desemprego, persoas discapacitadas e persoas en situación de risco social, sempre e cando cumpran cos seguintes requisitos: 1. Requisitos xerais: a) Ter fixada a residencia habitual no Concello de Ames no momento da solicitude, e acreditar unha antigüidade mínima de 12 meses de empadroamento en calquera concello da Área Metropolitana de Santiago (Santiago de Compostela, Teo, Brión, O Pino, Boqueixón, Val do Dubra, Touro, Trazo, Oroso e Vedra). 2. Requisitos específicos de cada colectivo: a. Persoas maiores de 65 anos: - Que non exerzan actividade laboral. - Que os ingresos individuais sexan iguais ou inferiores a 1.5 veces o IPREM. b. Persoas en situación de desemprego: - Atoparse inscrito/a como demandante de emprego de xeito ininterrompido durante, como mínimo, os 12 meses anteriores á data da solicitude. - Ter realizado unha actividade laboral durante un tempo mínimo de 12 meses nos derradeiros 5 anos anteriores á data da solicitude. - Carecer de recursos propios no momento da solicitude. - Participar activamente en itinerarios de inserción laboral. c. Persoas con discapacidade: - Ter recoñecida unha discapacidade igual ou superior ao 65% polo Equipo de Valoración e Orientación (EVO) da Xunta de Galicia, ou por organismo análogo doutra comunidade autónoma. - Que os ingresos individuais sexan iguais ou inferiores a 1.5 veces o IPREM. d. Persoas en situación de risco social: - As persoas en situación de risco social que por razóns de emerxencia social ou de precariedade persoal puideran precisar desta axuda, deberán presentar un informe social emitido polo persoal técnico municipal dos servizos sociais no que quede acreditada tal circunstancia. - Esta vía de acceso ás axudas do transporte colectivo só se concederán con carácter extraordinario e quedarán supeditadas a que a situación valorada como emerxencia sexa susceptible de ser mellorada ou solucionada coa concesión desta axuda. Para determinar os ingresos a partir dos que proceda o recoñecemento destas axudas teranse en conta os ingresos individuais da persoa solicitante do ano natural inmediatamente anterior ao da formulación da solicitude, excepto no colectivo de persoas en situación de desemprego, no que se terá en conta a carencia de recursos no ano en curso, e nos casos de emerxencia social, que se estará ao disposto polos servizos sociais. As solicitudes realizaranse a instancia de parte conforme ao modelo establecido no anexo I que, xunto coa documentación sinalada no artigo 5, deberán ser presentadas nos rexistros municipais situados en Milladoiro e Bertamiráns, ou por calquera dos medios previstos no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. O prazo para presentar as solicitudes está aberto durante todo o ano.1. Documentación xeral para os catro colectivos a) Copia cotexada do DNI, NIE ou pasaporte. b) Certificado de empadroamento no que quede debidamente xustificado o tempo de residencia requirido, tanto do concello no que resida como dos concellos da Area de Transporte Metropolitano de Santiago, de ser caso. c) Copia da Tarxeta Social Metropolitana, que a persoa solicitante deberá adquirir ás súas expensas nos lugares habilitados para elo. Naqueles casos nos que a persoa solicitante acceda por razóns de emerxencia social, os servizos sociais municipais poderán facilitar a Tarxeta Social Metropolitana sempre e cando quede debidamente acreditada esta necesidade no informe social.2. Documentación específica segundo o colectivo a. Persoas maiores de 65 anos a) Certificado da Seguridade Social ou da Xunta de Galicia, indicando si a persoa solicitante é perceptora dunha pensión e, de ser así, que conste o seu importe. b) Copia da declaración do IRPF do último ano. No caso de non estar na obriga de presentala, certificación negativa da Axencia Estatal de Administración Tributaria. A persoa solicitante poderá autorizar ao Concello de Ames a acceder aos datos do imposto sobre a renda das persoas físicas, o que lle eximirá de presentar este documento. b. Persoas en situación de desemprego: a) Informe de vida laboral actualizado. b) Certificación que acredite estar participando activamente en itinerarios de inserción laboral. c) Certificación de estar inscrito/a como demandante de emprego, indicando o período de inscrición no SPE. d) Certificación do Servizo Público de Emprego que acredite si a persoa solicitante é perceptora ou non dunha prestación ou subsidio, indicando no seu caso o importe. e) Certificado da Seguridade Social ou da Xunta de Galicia indicando si a persoa solicitante é perceptora dunha pensión e, de ser así, que conste o seu importe. c. Persoas con discapacidade: a) Certificado expedido polo Equipo de Valoración e Orientación (EVO) da Xunta de Galicia ou organismo análogo doutra comunidade autónoma, que acredite unha discapacidade igual ou superior ao 65% b) Certificado da Seguridade Social ou da Xunta de Galicia indicando si a persoa solicitante é perceptora dunha pensión e, de ser así, que conste o seu importe. c) Copia da declaración do IRPF do último ano. No caso de non estar na obriga de presentala, certificación negativa da Axencia Estatal de Administración Tributaria. A persoa solicitante poderá autorizar ao Concello de Ames a acceder aos datos do imposto sobre a renda das persoas físicas, o que lle eximirá de presentar este documento. d) Follas de salario, de ser o caso. d. Persoas en situación de risco social: a) Informe social que acredite as razóns de emerxencia social ou de precariedade persoal. A tal efecto, os servizos sociais municipais requirirán a documentación xustificativa necesaria para a elaboración do informe social documentado que xustifique a valoración da súa concesión ou denegación.1. Presentada a solicitude a instancia de parte, conforme ao establecido no artigo 4 e acompañada da documentación establecida no artigo 5, o persoal municipal comprobará que a persoa solicitante reúne os requisitos establecidos na presente base reguladora e normativa de aplicación.2. No caso de que a solicitude estivera incompleta e non reunira os requisitos esixidos para a súa tramitación, requirirase a persoa solicitante para que, de conformidade co disposto no artigo 71.1 da Lei 30/1992, de 26 de novembro, de réxime xurídico das administracións públicas e do procedemento administrativo común, no prazo de 10 días, emende os defectos e/ou acompañe os documentos preceptivos, con indicación de que, de non facelo así, entenderase que desiste do seu pedimento, previa resolución ditada nos termos previstos no artigo 42 de dito texto legal.3. O persoal municipal do Concello de Ames realizará cantas actuacións estimen necesarias para a determinación, coñecemento e comprobación dos datos presentados pola persoa solicitante, en virtude dos que debe pronunciarse a resolución, procederán á avaliación das solicitudes e emitirán a corresponde proposta de resolución segundo os criterios recollidos na presente base.4. A proposta de concesión ou denegación será elevada ao órgano competente para a posterior resolución, que deberá axustarse necesariamente ás características establecidas no presente regulamento, e deberá conter como mínimo os datos de identificación da persoa solicitante, proposta razoada de cumprimento ou non cumprimento das condicións esixidas no presente regulamento e a contía e intensidade da axuda a conceder segundo o establecido na presente norma.5. As solicitudes serán valoradas por rigoroso orde de rexistro de entrada municipal, excepto nos casos que respondan a situacións de emerxencia social, que serán valoradas atendendo á urxencia do caso e causarán alta de xeito inmediato previo informe favorable dos servizos sociais municipais.6. A concesión das axudas de todo tipo reguladas nesta ordenanza estará condicionada en todo caso á existencia de crédito adecuado e suficiente na aplicación orzamentaria de imputación ao gasto, que no exercicio 2012 é a 231 480.02. Co fin de posibilitar o correspondente control, o persoal municipal manterá permanentemente actualizada a relación das persoas usuarias do servizo, con indicación das axudas recoñecidas, o importe total das mesmas, e o seu impacto sobre o orzamento do exercicio en curso. En cada informe que se formule en orde á concesión dunha nova axuda, deberá facerse mención expresa ao cumprimento deste límite, por existir crédito adecuado e suficiente no orzamento do ano en curso, para a concesión da correspondente axuda.1. Correspóndelle ao alcalde do Concello de Ames a resolución da concesión de estas axudas. O prazo máximo para resolver será de 3 meses dende á data que a solicitude tivera entrada no rexistro do órgano competente para a súa tramitación. Transcorrido dito prazo sen recaer resolución expresa, poderase entender desestimada a solicitude. Cando o número de solicitudes formuladas puidesen supoñer o incumprimento do prazo máximo de resolución, o órgano competente para resolver, a proposta razoada do órgano instrutor, poderán habilitar os medios persoais e materiais para o cumprimento do despacho adecuado e en prazo. Excepcionalmente poderá acordarse a ampliación do prazo máximo de resolución mediante a motivación calara das circunstancias concorrentes e só unha vez esgotados todos os medios a disposición posibles. De acordarse a ampliación do prazo máximo, este non poderá ser superior ao establecido para a tramitación do procedemento. Contra o acordo que resolve a ampliación de prazo, que deberá ser notificado aos interesados, non caberá recurso algún.2. A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións, conforme ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común.3. A resolución, que pon fin á vía administrativa, poderá ser recorrida potestativamente en reposición no prazo dun mes, conforme ao establecido no artigo 116 e seguintes da lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, ou ser impugnada directamente ante o órgano xurisdicional contencioso-administrativo no prazo de dous meses. Non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto.1. Nos supostos reflectidos no artigo 13 da presente base reguladora, o Concello de Ames procederá á baixa da axuda. A resolución da baixa conterá os datos de identificación da persoa e as causas razoadas de dita baixa.2. A proposta de baixa daquelas solicitudes que respondan a situacións de emerxencia social realizaranse previo informe social emitido polo persoal técnico dos servizos sociais municipais.1. As axudas ás que fai referencia o presente regulamento consistirán na xestión municipal das Tarxetas Metropolitanas Sociais de Galicia (TMSG) da Área Metropolitana de Santiago, á que pertence o Concello de Ames.2. As TMSG son de aplicación en todos os medios de transporte públicos incluídos no Anexo Técnico do II Convenio de Colaboración para o Desenvolvemento Conxunto do Transporte Metropolitano de Galicia na Área de Transporte Metropolitano de Santiago, que o Concello de Ames ten asinado coa Consellería de Medio Ambiente, Territorio e Infraestruturas da Xunta de Galicia, sendo as axudas reguladas neste prego de aplicación exclusiva naquelas viaxes que teñan como orixe ou destino o Concello de Ames.1. A contía das axudas fixarase tomando como referencia o prezo da viaxe sinxela correspondente a un salto abonado mediante TMSG e explicitado no Anexo Técnico do Convenio citado no parágrafo 2 do presente artigo, na actualidade 0,78 €, e poderá ser variado, no seu caso, de acordo coas variacións que este prezo poida experimentar durante a vixencia das axudas regulamentadas nesta base.2. As contías das axudas son as seguintes: O aboamento das axudas concedidas farase efectivas a través da Tarxeta Metropolitana Social no momento de efectuar a súa recarga por parte do titular, mediante a compensación do 50% do importe das viaxes realizadas no mes anterior, cun límite de 20 viaxes. Na modalidade de axudas por situacións de emerxencia social, estas aboaranse segundo o mesmo procedemento, tendo en conta a resolución recaída mediante a compensación do 100% do importe das viaxes realizadas no mes anterior, cun límite de 30 viaxes.1. Con carácter xeral, estas axudas terán unha vixencia anual, en tanto se manteñan as condicións que determinaron a súa concesión, sendo revisadas a instancia de parte e debendo a persoa beneficiaria achegar en cada momento a documentación xustificativa que lle sexa requirida polo persoal municipal.2. Con carácter extraordinario, as axudas concedidas por situacións de emerxencia social terán a vixencia que tecnicamente sexa informada polos traballadores sociais, expresada na corresponde proposta de concesión. A periodicidade fixada poderá interromperse no momento en que, previo informe social, así o consideren os/as técnicos/as de servizos sociais. As axudas ao transporte colectivo poderán causar baixa polos seguintes motivos: a) Renuncia expresa da persoa beneficiaria, indicando a data prevista da baixa. b) Traslado de residencia ou baixa no Padrón Municipal de Habitantes. c) Falecemento. d) Desaparición ou modificación substancial das circunstancias ou requisitos que motivaron a alta. e) Non renovación da documentación acreditativa da permanencia das circunstancias que motivaron a súa concesión, unha vez transcorridos os 12 meses dende a data de concesión f) Non colaborar no seguimento e avaliación da axuda. g) Non comunicar de inmediato ao Concello de Ames calquera variación na situación persoal que puidera supoñer o incumprimento das condicións que determinaron a concesión da axuda. h) Mal uso ou custodia da TMSG en canto que é un documento persoal e intransferible. i) Negativa de identificarse como titular a través do documento de identificación fehaciente, a demanda do/a condutor/a do autobús, inspector/a da compañía de transporte ou persoal do Concello de Ames debidamente acreditado. j) Non comunicación ao Concello da perda ou roubo da TMSG, que puidera significar a súa fraudulenta utilización por parte doutras persoas, co fin de proceder á súa anulación ou substitución. k) Cese na prestación das axudas ao transporte público por parte do Concello de Ames. A Tarxeta é persoal e intransferible, responsabilizándose o seu titular do correcto uso da mesma. A persoa titular da Tarxeta deberá identificarse sempre que lle sexa requirido polo condutor/a do autobús, persoal de inspección da compañía de transporte ou persoal do concello debidamente acreditados. Non poderá ser beneficiaria da Tarxeta Metropolitana Social do Concello de Ames aquelas persoas que sexan beneficiarias desta mesma tarxeta por outro dos concellos pertencentes á Área Metropolitana de Santiago (Santiago de Compostela, Teo, Brión, O Pino, Boqueixón, Val do Dubra, Touro, Trazo, Oroso e Vedra). 1. Terán a consideración de infraccións moi graves e, consecuentemente merecentes de sanción reflectidas, as seguintes actuacións: a) A utilización da tarxeta por persoa distinta do seu titular, co seu consentimento ou sen que medie comunicación ao Concello por parte do seu titular do roubo ou perda. b) A falsificación ou manipulación da documentación achegada no momento da súa solicitude ou renovación. c) O comportamento manifestamente inadecuado nos medios de transporte público (actos violentos, groseiros, sexistas, xenófobos, racistas,.) que sexan denunciados polo persoal dos medios de transporte ou outros pasaxeiros/as no concello, que procederá a apertura das correspondente dilixencias informativas. d) A negativa a amosar a identificación ao condutor/a, servizo de inspección da empresa de transporte ou persoal acreditado do Concello de Ames, cando esta lle fora requirida.2. As infraccións recollidas no apartado anterior implicarán a perda do dereito á participación nestas axudas durante un período de doce meses, e a reiteración nestas suporá a perda definitiva do dereito. As persoas beneficiarias na actualidade do transporte colectivo gratuíto vixente neste Concello deixarán de ser beneficiarias no momento en que se produza a baixa definitiva no transporte gratuíto ou a súa integración na tarxeta metropolitana social. A partir da entrada en vigor das axudas ao transporte público reguladas na presente base, quedará expresamente derrogado o programa de axudas ao transporte colectivo gratuíto existente na actualidade no Concello de Ames, así como os convenios de colaboración asinados coas empresas de transporte para o seu desenvolvemento. Este regulamento entrará en vigor ao día seguinte de ser publicado no Boletín Oficial da Provincia da Coruña e transcorrido o prazo a que se refire o artigo 65.2 da Lei 7/85, do 2 de abril, reguladora das bases de réxime local. Sr. alcalde – presidente do Concello de Ames AUTORIZO ao Concello de Ames a solicitar da Axencia Estatal da Administración Tributaria a información correspondente ao exercicio económico do ano _____________ en relación á solicitude formulada para o transporte metropolitano, ao abeiro da correspondente convocatoria efectuada polo Concello. Ames, 26 de xullo de 2012 O alcalde Santiago V. Amor Barreiro